கேள்வி: புலிகுத்தி பட்டான் என்பது என்ன?
பதில்: File:A depiction of hero stone.JPG புலிகுத்தி பட்டான் என்பது புலியிடமிருந்து ஆடுமாடு போன்ற கால்நடைகளை காக்க போராடி இறந்த வீரரை குறிப்பதாகும். இவர் குரும்பர் இனம் ஆவர். இவ்வாறு இறந்த வீரர்களுக்கு நடுகல் எடுத்து வழிபடும் வழக்கம் இருந்துள்ளது.சேலம் மேற்கு பகுதியில் இந்த நடுகல்லினை 'புலிகுத்தி பட்டான் நடுகல்' என அழைக்கின்றனர்.
கேள்வி: புலிகுத்தி பட்டான் - சொல்லிலக்கணம் என்பது என்ன?
பதில்: புலிகுத்தி - புலி தாக்கி பட்டான் - இறந்துபட்டான் என்பதன் சுருக்கம்.
கேள்வி: புலிகுத்தி பட்டான் - புலிகுத்தி நாணயம் என்பது என்ன?
பதில்: புலிகுத்தி நாணயத்தின் முன்புறம், ஒரு வீரன் காலை மடக்கிய நிலையில், தன்னை நோக்கி பாயும் புலியை எதிர்த்து சண்டை போட்டு, அதன் வயிற்றுக்குள் கத்தியை பாய்ச்சும் காட்சி உள்ளது. நாணயத்தின் பின்புறத்தில், நடுவில் ஒரு குத்துவாள், அதன் மேலும் கீழும், ’ராம ரா’ என, நாகரி வடிவில், எழுதப்பட்டு உள்ளது. வீரனின் வீரத்தை போற்றவோ, முன்பே இறந்து வழிபடும் தெய்வமாக மாறிய, ஒரு புலிகுத்தியின் நினைவாகவோ, இந்த நாணயத்தை, தஞ்சையை ஆண்ட மன்னர்கள், வெளியிட்டு இருக்கலாம் என அறிஞர்கள் கூறுகின்றனர்.
கேள்வி: புலிகுத்தி பட்டான் - தமிழகத்தில் புலிகுத்தி பட்டான் நடுகற்கள் பற்றி தகவல் சொல்.
பதில்: * மதுரை மாவட்டம் செக்கானூரணி அருகே எஸ்.பெருமாள்பட்டியில் புலிகுத்திபட்டான் நடுகல் * ஈரோடு மாவட்டம், காஞ்சிக்கோவிலில் உள்ள, சீதேவி அம்மன் கோவில் பிரகாரத்தில், புலிகுத்தி கல் உள்ளது. * ஈரோடு மாவட்டம் சத்தியமங்கலத்திற்கு அருகே கொளத்தூர் கிராமத்தில் 15 ஆம் நூற்றாண்டை சேர்ந்த புலிக்குத்தி நடுகல் கண்டுபிடிக்கப்பட்டுள்ளது. * வேலூர் மாவட்டம் ஜோலார்பேட்டை மலையமான் கோயில் அருகே புலிகுத்திகல் உள்ளது. * சேலம் மாவட்டம் அறுநூற்று மலை பகுதியில் புலிகுத்தி வீரன் நடுகற்கள் உள்ளன.https://www.maalaimalar.com/amp/news/district/discovery-of-pulikudthi-veeran-stones-in-the-arunootumalai-area-561618 * சேலம் நகர் அம்மாப்பேட்டை சாலையில் புலிகுத்தி வீரன் நடுகல் உள்ளது.https://www.dinamani.com/all-editions/edition-dharmapuri/salem/2020/mar/24/demolition-of-400-year-old-buckwheat-plant-3387579.html * காஞ்சிக்கோவில் சீதேவி அம்மன் கோயில் கல்: பொதுவாகப் புலிகுத்தி கற்களுக்குத் தனியாகக் கோயில்கள் இருப்பதில்லை. ஆனால், காஞ்சிக்கோவிலில் உள்ள சீதேவி அம்மன் கோயில் பிரகாரத்திற்குள் ஒரு புகழ்பெற்ற புலிகுத்தி நடுகல் மக்கள் வழிபாட்டில் உள்ளது முக்கியச் சான்றாகும். * ஆப்பக்கூடல் சக்திநகர் நடுகல்: சக்திநகர் சக்கரை ஆலை எல்லைக்குள் கண்டறியப்பட்ட இந்நடுகல் கி.பி. 16-ஆம் நூற்றாண்டைச் சேர்ந்ததாகும். பாய்ந்து தாக்கவரும் புலியை வீரன் தன் வாளால் குத்தும் காட்சி இதில் செதுக்கப்பட்டுள்ளது. * சத்தியமங்கலம் கொளத்தூர் கல்: சத்தியமங்கலத்திற்கு அருகே கொளத்தூர் கிராமத்தில் கண்டறியப்பட்ட 15-ஆம் நூற்றாண்டைச் சேர்ந்த வரலாற்றுச் சிறப்புமிக்க புலிக்குத்தி நடுகல்லாகும். * கவுண்டம்பாளையம் வட்டெழுத்துக் கல்: திருப்பூர் அருகே கவுண்டம்பாளையத்தில் கண்டறியப்பட்ட 1200 ஆண்டுகள் பழமையான (கி.பி. 8-ஆம் நூற்றாண்டு) நடுகல். இது தமிழ் வட்டெழுத்துக் கல்வெட்டுடன் கூடிய மிக அரிய புலிகுத்தி நடுகல்லாகும். * உசிலம்பட்டி அடுக்கு நடுகல் (400 ஆண்டுகள் பழமையானது): உசிலம்பட்டி அருகே கண்டறியப்பட்ட 7 அடி உயரமுள்ள பிரம்மாண்ட நடுகல். இதில் 4 அடுக்குகளாகச் சிற்பங்கள் உள்ளன. முதல் அடுக்கில் தலைவன் புலியை வதம் செய்வதும், அவனது விசுவாசமான நாய் புலியைத் தாக்குவதும், அடுத்தடுத்த அடுக்குகளில் வீரன் தேவதைகளால் விண்ணுலகிற்கு அழைத்துச் செல்லப்படுவதும் தத்ரூபமாகச் செதுக்கப்பட்டுள்ளது. * செக்கானூரணி (எஸ். பெருமாள்பட்டி) கல்: மதுரை மாவட்டம் செக்கானூரணி அருகே எஸ்.பெருமாள்பட்டியில் கண்டறியப்பட்ட பழமையான புலிகுத்தி வீரன் நடுகல். இப்பகுதியில் இன்றும் 'புலிகுத்தி கருப்புசாமி', 'புலிகுத்தி பாண்டி' என்ற பெயர்களில் வழிபாடுகள் நடக்கின்றன. * அறுநூற்று மலை நடுகற்கள்: சேலம் மாவட்டம் அறுநூற்று மலைப் பகுதியில் வீர மரணமடைந்த பல பழங்குடி வீரர்களின் புலிகுத்தி நடுகற்கள் வரிசையாகக் கண்டறியப்பட்டுள்ளன. * சேலம் அருங்காட்சியகக் கல் (குறும்பர் மன்னன் காளப்பர் கல்): சேலம் அருங்காட்சியகத்தின் முன் பகுதியில் வைக்கப்பட்டுள்ள இந்த நடுகல், கொல்லிமலைப் பகுதியை ஆண்ட குறும்பர் இன மன்னன் காளப்பரின் புலிகுத்தி நடுகல் சிற்பமாகக் கருதப்படுகிறது. * ஜவ்வாது மலை கோவிலூர் கல் (திருவண்ணாமலை): ஜவ்வாது மலை கோவிலூரில் உள்ள திருமூலநாதர் கோயில் கோபுரத்தின் வடகிழக்கே அமைந்துள்ள 10-ஆம் நூற்றாண்டு நடுகல். இதில் “மங்கல பரிதந் மூலகத்துக்கு மகன் வில்லி புலி குத்திப் பட்டான்” என்ற தமிழ் கல்வெட்டு பொறிக்கப்பட்டுள்ளது. * வத்திராயிருப்பு சுரைக்காய்பட்டி கல் (விருதுநகர்): வயல்வெளிக்கு நடுவே அமைந்துள்ள இந்நாட்டுக் கல்லை மக்கள் 'புலி மண்டபம்' என்று அழைக்கின்றனர். இதில் மீசையுடைய வீரன் புலியை வேல்கம்பால் குத்துவதும், அருகே அவனது மூன்று மனைவிகள் கைகூப்பி உடன்கட்டை ஏறும் கோலத்தில் நிற்பதும் செதுக்கப்பட்டுள்ளது. * ஜோலார்பேட்டை மலையமான் கோயில் கல் (வேலூர்): வேலூர் மாவட்டம் ஜோலார்பேட்டை மலையமான் கோயில் அருகே கண்டறியப்பட்ட பழமையான புலிகுத்தி வீரன் நடுகல். * செங்கமாரி புலிகுத்தி அம்மன் கோயில் (புதுக்கோட்டை): புதுக்கோட்டை மாவட்டம் செங்கமாரி என்னும் ஊரில் நடுகல்லாக இருந்து, பிற்காலத்தில் அம்மன் வழிபாடாக மாறிய 'புலிகுத்தி அம்மன்' திருத்தலம்.
கேள்வி: புலிகுத்தி பட்டான் - புலிகுத்தி பெயர் பற்றி நீங்கள் என்ன அறிந்துள்ளீர்கள்?
பதில்: புலியுடன் மோதி உயிர்விடும் வீரனின் சந்ததியினர், புலிகுத்தி என்ற சிறப்பு பெயரை, தங்கள் பெயரின் முன் சேர்த்து உள்ளனர்
கேள்வி: புலிகுத்தி பட்டான் - திரைத்துறையில் பற்றி தகவல் சொல்.
பதில்: 2021 இல் எம். முத்தையா இயக்கத்தில் புலிகுத்தி பாண்டி என்ற திரைப்படம் வெளியானது. இத்திரைப்படத்தின் தலைப்பில் புலிகுத்தி பாண்டி என்று இருந்தாலும், உள்ளடகத்தில் புலியால் இறந்த வீரன் குறித்த கதை இடம்பெறவில்லை. மதுரை மாவட்டத்தில் புலிகுத்தி பாண்டி, புலிகுத்தி கருப்பு சாமி என புலிகுத்தி வீரர்களை சிறு தெய்வங்களாக வணங்கி தங்கள் குழந்தைகளுக்கு பெயரிடும் முறைக்கு சான்றாக இத்திரைப்பட பெயர் இடம்பெற்றது.